Жалба, подадена на 11 август 2020 г. — Guo/EUIPO — Sand Cph (sandriver)
(Дело T-505/20)
Език на жалбата: английски
Страни
Жалбоподател: Xiuling Guo (Шанянг Таун, Китай) (представител: L. Le Stanc, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Sand Cph A/S (Копенхаген, Дания)
Данни за производството пред EUIPO
Притежател на спорната марка: жалбоподателят пред Общия съд
Спорна марка: фигуративна марка на Европейския съюз „sandriver“ — Марка на Европейския съюз № 15 856 297
Производство пред EUIPO: производство по отмяна
Обжалвано решение: решение на втори апелативен състав на EUIPO от 2 юни 2020 г. по преписка R 2019/2019-2
Искания
Жалбоподателят моли Общия съд:
да обяви за допустима жалбата срещу оспорваното решение,
да отмени обжалваното решение в неговата цялост,
да осъди EUIPO да плати разноските, направени от жалбоподателя в производството пред Общия съд и пред апелативния състав.
Изложено основание
Нарушение на член 60, параграф 1, буква а) и на член 8, параграф 1, буква б) от Регламент (ЕС) 2017/1001 на Европейския парламент и на Съвета, като е направен извод, че за потребителите е налице вероятност от объркване на по-ранната словна марка на Европейския съюз № 3 105 491 и по-късната полу-фигуративна марка на Европейския съюз № 15 856 297 на жалбоподателя.
____________